section_heading: 2. sezona
paragraph_text: Nakon Martinove smrti Lucija je veoma potresena i shrvana izdajama bliskih ljudi. Nastavila je raditi na TV-u gdje obavlja banalne i jednostavne reportaže. Glavna urednica Zora (Jelena Miholjević) ju pošalje u Istru gdje treba istražiti misteriozni kult. Međutim Luciju zainteresira tvornica azbesta čiji su zaposlenici redom umirali. Smjesti se u štanciju Križman. Muž vlasnice Marije (Anja Šovagović Despot) počinio je samoubojstvo u isto vrijeme kada je Lucija stigla u grad. Marija je također potomak Histra i predvodnica kulta. U istrazi o tvornici azbesta Luciji će pomoći propala novinarka Ines Polić (Nina Violić). Također će se zaljubiti u inspektora Romana Soršaka (Goran Navojec) koji krije tajnu. Njezin bivši neprijatelj Zdenko Jurković/Mate Šušnjara (Dragan Despot) se nalazi u zatvoru odakle čeka priliku za bijeg.